--- In bulgarianscienceproblems@yahoogroups.com, "Jordan Tabov" <jordan @...> wrote:

*“Не бих се противопоставял на ректорите да искат самоуправление. Има си други механизми за борба с лошите практики…”*

**Има нещо гнило в самоуправлението на българското висше образование**. Всъщност, самоуправление на държавни университети никъде няма. Има академична автономия. Това са различни неща. А у нас, в действащия закон за висшето образование, главата за управление на университетите носи името ‘Самоуправление на университетите”. Такова нещо няма никъде по света.

**У нас държавата в лицето на министерството на науката и образованието няма никакви законови механизми за контрол и санкции в случаи на всякакви нарушения, дори и най-фрапиращи. У нас законово е въведен академичен феодализъм.**

Да вземем примера с известния ректор на Свищовската стопанска академия, Величко Адамов, чието име от 2001 г насам редовно се свързва със скандал след скандал, който е уличен в доказани престъпления, разследвани многократно - и в момента - от различни органи, но който продължава втори мандат да управлява като пълноправен ректор. Само да припомним:

* обвинен е в документално доказано плагиатство. Няма механизми Министерството на науката и образованието да санкционира такива случаи, а прокоратурата нехае за нарушенията за плагиатство.
* научен ръководител и близък приятел на скандалния лобист Красю Черния, с който са уреждали корупционни записвания в академията, вземане на изпити, защити на дисертации и др, както и скандални пиянски купони; за много фалшиви дипломи с неговия подпис се води разследване
* обявява се сам за професор и подписва официални документи, вкл. дипломите на Свищовската академия, с тази титла. Оказа се че министър Игнатов не може да санкционира тази нередност, а още по малко пък да отстрани ректора.
* доклад на Сметната палата показва че е злоупотребил с около 7 милиони лева с поръчки за фиктивен ремонт на студентски общежития от приближени фирми. Прокоратурата започва разследване, но неговото ректорство остава непоклатимо
* националната следствена служба го разследва за пране на пари чрез офшорни фирми заедно с известните братя Маргини
* защитава наскоро професура по новия закон в собствения си университет при закрити врати и строга охрана, въпреки че по закон защитите са публични.

Въпреки всички изброени, и още много други, доказани нарушения и престъпления, Величко Адамов няма потвърдена на три инстанции съдебна присъда, а това е единственото, което би могло да разклати креслото му на ректор. Но и това не е сигурно защото **съгласно чл. 35 от Закона за висшето образование, ректорът може да бъде отзован преди изтичане на мандата му единствено и само с решение на органа, който го е избрал.**

**Миналата година Величко Адамов е преизбран за ректор с пълно болшинство!.** Извинявайте, ама такова самоуправление никъде го няма. Такова самоуправление не оставя никакви „други механизми за борба с лошите практики”.

Ректорът Величко Адамов съвсем не е изолиран случай. Той веднага напомня за друг ректор - проф. Иван Харалампиев на Великотърновския университет. Преди десетина години, когато Харалампиев беше ректор, просветното министерство беше вдигнало ръце от десетките сигнали за незаконни филиали на ВТУ. Стигна се до проверка на прокуратурата, която потъна в безвремието. Харалампиев беше сменен чак но след изтичането на двата законни мандата, като стана шеф на Общото събрание - органа, който всъщност се води работодател на ректора.

Работил съм в много страни, но такова нещо не съм видял. Фрапираща безпомощност на държавата! В Америка такъв ректор би изхвръкнал на втория месец. След като най-груби извращения не могат да бъдат санкционирани, как да се борим с по-дребните лоши практики, с корупцията, с некомпетентността? Ето – виждаме какво стана в Китай, какво става сега в Русия. По обясними причини в руската наука сега, въпреки големите традиции, се шири голяма корупция. Как там могат да уволняват ректори, да съдят за плагиатство?

У нас нещата са оставени на неписаните закони на приличието. Не усещаме ли че представите ни за приличие все повече закърняват? Трябва закон!

**From:** bulgarianscienceproblems@yahoogroups.com [mailto:bulgarianscienceproblems@yahoogroups.com] **On Behalf Of** Jordan Tabov  
**Sent:** Friday, April 05, 2013 9:12 AM  
**To:** bulgarianscienceproblems@yahoogroups.com  
**Subject:** Re: Vodenicharov, Miloshev and the rectors

**ролята на държавата във висшето образование**

   
Не бих се противопоставял на ректорите да искат самоуправление. Има си други механизми за борба с лошите практики.

Основната роля на държавата според мен е да контролира качеството на обучението. Да не допуска да се издават дипломи "с държавен печат", т.е. с акредитация, на недоучени студенти. Тя чисто и просто трябва да отнема акредитацията, а пък ако хората в съответния вуз искат да правят някакво обучение и да издават (и продават) техни си дипломи (без държавен печат, на своя отговорност) - защо не? Например на такива дипломи задължително да пише, че това не е диплома за висше образование.

Естествено, за тази цел трябва да се правят проверки, експертни оценки. Това би могло да бъде работа на БАН.

Й. Табов, ИМИ - БАН